b'\n_START_ARTICLE_\nValerij Pavlovi\xc4\x8d \xc4\x8ckalov\n_START_SECTION_\n\xc5\xbdivljenje\n_START_PARAGRAPH_\n\xc4\x8ckalov je bil eden od prvih letalcev, ki je brez pristanka preletel pot: Moskva-De\xc5\xbeela Franca Jo\xc5\xbeefa-sibirska obala-Jakutsk-Nikolajevsk (to je opravil 1936). Naslednje leto (1937) je opravil prvi transpolarni polet brez spusta od Moskve do Vancouvra (Washington, ZDA)._NEWLINE_Med preskusnim letom s prototipnim lovskim letalom Polikarpov I-180 se je zaradi okvare motorja smrtno ponesre\xc4\x8dil na Centralnem letali\xc5\xa1\xc4\x8du. Nadrejeni so \xc5\xbeeleli imeti operativno letalo \xc4\x8dim hitreje. Izdelava je bila rokovno nabita in hoteli so uspeti do konca leta. V vi\xc5\xa1ini ve\xc4\x8d kot 600 m je preletel Stalinovo da\xc4\x8do, temperatura ozra\xc4\x8dja je bila ta dan -24\xc2\xa0\xc2\xb0C, in se je po okvari nekako uspel vrniti v bli\xc5\xbeino letali\xc5\xa1\xc4\x8da. Med pristankom se je izogibal naseljenemu obmo\xc4\x8dju, vendar se pri tem zaletel v visokonapetostni elektri\xc4\x8dni steber. Dve uri po nesre\xc4\x8di je zaradi po\xc5\xa1kodb preminil v Botinski bolni\xc5\xa1nici._NEWLINE_Po njem se imenuje ulica v Vorone\xc5\xbeu. Med letoma 1938 in 1957 se je Orenburg ob reki Ural imenoval po njem \xc4\x8ckalov. Od 70. let 20. stoletja se po njem imenuje ulica Chkalov Drive v Vancouvru.'